
PARLAMENTUL ROMÂNIEI

CAMERA DEPUTAŢILOR

Comisia pentru politică  economică, reformă şi privatizare

Bucureşti,

Nr. 21/I/        /17.04.2002

                   C ă t r e,





 BIROUL PERMANENT AL





 CAMEREI DEPUTAŢILOR



         Vă înaintăm, alăturat, RAPORTUL asupra propunerii legislative pentru modificarea şi completarea Legii nr. 64/1995 privind procedura reorganizării judiciare şi a falimentului, trimis Comisiei, pentru examinare în fond, în procedură de urgenţă, cu adresa nr. 246/21.05.2001.

PREŞEDINTE,

         Dan Radu Ruşanu

R  A  P  O  R  T

asupra propunerii legislative pentru modificarea şi completarea 
Legii nr. 64/1995 privind procedura reorganizării judiciare şi a falimentului
          În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond cu propunerea legislativă pentru modificarea şi completarea Legii nr. 64/1995 privind procedura reorganizării judiciare şi a falimentului, trimisă cu adresa nr. 246/21.05.2001.


Comisia a primit punctul de vedere al Guvernului transmis cu adresa nr.176/MRP/17.01.2002, avizul nr.435/16.05.2001 al Consiliului Legislativ, avizul nr.246/16.10.2001 al Comisiei juridice, de disciplină şi imunităţi şi avizul nr.450/09.10.2001 al Comisiei pentru buget, finanţe şi bănci.

      Proiectul de lege are ca obiect modificarea şi completarea Legii nr. 64/1995 privind procedura reorganizării judiciare şi a falimentului, republicată, iniţiatorul urmărind introducerea unei soluţii practice pentru păstrarea şi conservarea evidenţelor comercianţilor pentru care s-a închis procedura falimentului.

         Proiectul de Lege face parte din categoria legilor ordinare, potrivit prevederilor art. 74 (2) din Constituţie. 

         La dezbaterea proiectului  nu au participat reprezentanţii Ministerului Justiţiei şi cei ai Ministerului Muncii şi Solidarităţii Sociale deşi au fost invitaţi, în conformitate cu prevederile art. 51 şi 52 din Regulamentul Camerei Deputaţilor. 

La lucrările comisiei, care au avut loc în ziua de 16 aprilie 2002, ora 15:30, au fost prezenţi 26 deputaţi, din totalul de 31 membri ai comisiei. 
       
În urma dezbaterii, Comisia propune respingerea propunerii legislative pentru modificarea şi completarea Legii nr. 64/1995 privind procedura reorganizării judiciare şi a falimentului, în unanimitate (26 de voturi) deoarece prevederile acestei propuneri sunt acoperite de art.18 din Legea Arhivelor Naţionale nr.16/1996.
    PREŞEDINTE,

 Dan Radu Ruşanu                    

                                                                 SECRETAR,

                                                      Lucia-Cornelia Lepădatu









                      Consilier parlamentar,











    Doina Leonte

